শহরে ফের অগ্নিকাণ্ড। ফের সেই বড়বাজারে আগুন। আজ সকাল পৌনে ৪টে নাগাদ ২০ নম্বর আমড়াতলা স্ট্রিটের একটি দোতলা বাড়ির ওপর থেকে আগুনের শিখা বেরোতে দেখেন স্থানীয় বাসিন্দারা। সঙ্গে সঙ্গে দমকল, সিইএসসি ও পুলিসে খবর দেওয়া হয়।
 কলকাতা : শহরে ফের অগ্নিকাণ্ড। ফের সেই বড়বাজারে আগুন। আজ সকাল পৌনে ৪টে নাগাদ ২০ নম্বর আমড়াতলা স্ট্রিটের একটি দোতলা বাড়ির ওপর থেকে আগুনের শিখা বেরোতে দেখেন স্থানীয় বাসিন্দারা। সঙ্গে সঙ্গে দমকল, সিইএসসি ও পুলিসে খবর দেওয়া হয়। সিইএসসি এসে এলাকার বিদ্যুত্‍ সংযোগ বিচ্ছিন্ন করে দিলে কাজ শুরু করে দমকল। ৭টি ইঞ্জিন প্রায় ১ ঘণ্টার চেষ্টায় আগুন আয়ত্তে আনে। দমকলের অনুমান, শর্ট সার্কিট থেকেই দোতলা বাড়ির ওপরের তলার একটি অফিসে আগুন লাগে। প্রচুর কাগজ মজুত থাকায় দ্রুত আগুন ছড়িয়ে পড়ে। তবে খবর পেয়ে দমকল দ্রুত পৌঁছে কাজ শুরু করাতেই আগুন নিয়ন্ত্রণে আনা গেছে।